Äksi

Äksi OMA KÜLA pidu
2024-12-07 19:00 - 2024-12-08 01:00 (Europe/Tallinn) | Äksi Motorantso/Äksi Motoklubi
Äksi alevik saab novembris 14-aastaseks. Meil ei ole kooli, lasteaeda, rahvamaja ega isegi mitte oma kõrtsi. See aga ei takista meil üht korralikku oma küla pidu pidamast, sest kõige kallim vara – inimesed – on Äksis olemas ja kus mujal sa ikka neid kohtad, kui mitte oma küla peol!

Sel aastal on peo teemaks James Bond ja õhtu jooksul on oodata mitmeid selles stiilis üllatusi. Kui soovid võid ka filmiteemalisi riideid peol kanda, et teemaga kokku sobida.

Võta kaasa oma söök ja jook, kuumaks on köetud saun ja vajadusel saad broneerida lisa tasu eest (5.-) ööbimise tel 56270280.

I. advendi vastuvõtmine Kivipargis
2023-12-03 16:00 - 18:00 | Kivipark, Järve 28, Äksi, Tartu vald, 60543, Eesti

Äksi OMA KÜLA pidu
2023-11-25 19:00 - 2023-11-26 01:00 | Äksi Motorantso/Äksi Motoklubi
Äksi alevik saab novembris 13-aastaseks. Siin ei ole kooli, lasteaeda, rahvamaja ja isegi pubi ei ole. See aga ei takista meid, et korraldada üks korralik oma küla pidu, sest kõige kallim vara – inimesed – on Äksis olemas ja kus mujal sa ikka neid kohtad, kui mitte oma küla peol?
Nii nagu eelmisel aastal on õhtu jooksul oodata mitmeid üllatusi.

Kadritrall Äksis
2023-11-24 18:00 - 20:00 | Äksi, Äksi, Tartu vald, 60543, Eesti
Kas mäletad kui tore oli meil eelmise aasta Marditrallil? Sel aastal koguneme Kadrilaupäevale eelneval õhtul Looduskooli maja teisel korrusel. Tuletame meelde Kadripäeva traditsioonid, meenutame millisena mäletame ise Kadripäeva – 20, 40 või 60 aastat tagasi ja lähme ka ise Katri jooksma.Tule kogu perega ja võta vanaema ja vanaisa ka kaasa!

Rohkem infot:MTÜ Äksi aleviku kogukond esimees Katrin Sisask, tel 56270280, e-posti aadress katrinsisask@gmail.com

Äksi segakoori isadepäeva kontsert
2023-11-12 13:00 - 14:30 | Jääaja Keskus, Saadjärve 20, Äksi, Tartu vald, 60543, Eesti
12. novembril kell 13 toimub Jääaja Keskuse konverentsisaalis Äksi segakoori kontsert.

Tunnustatud Äksi segakoor ootab teid traditsioonilisele isadepäeva kontserdile, mis seekord toimub Jääaja Keskuse konverentsisaalis ja on kuulajatele tasuta.

Elamuskeskus ootab teid sel päeval külastama ka temaatilisi näitusi. Näitus “Isad ja pojad” räägib erinevate loomaliikide vanemlikust hoolest ning Peeter Lauritsa autorinäitus “Miski on kõigega seotud” viib teid rännakule sügavale loodusesse.

Avatud on ka imelise Saadjärve vaatega Jääkaru kohvik.

Jääaja Keskus on avatud T – P kell 10-17, Jääkaru kohvik T – P kell 11-16Jääaja Keskuse pilet on 10€ ning sooduspilet 7€Asukoht ikka Saadjärve 20, Äksi, Tartumaa

Lillepeenra rajamine Äksi Kiviparki
2023-09-30 15:00 - 17:00 | Kivipark, Järve 28, Äksi, Tartu vald, 60543, Eesti
Koguneme 30. septembril kell 15.00 Äksi Kivipargis, et sinna istutada Eestimaa Aasta küla komisjonilt kingituseks saadud kontpuu põõsas.

Selleks rajame Kiviparki väikese lillepeenra. Et kõik saaks õigesti tehtud, tuleb meile naaber külast Puhtaleivalt nõuga appi Valgeanso talu perenaine.

Kui sul on, siis võta kaasa:– töökindad– labidas– aiakäru– oma aiast üle jäänud nartsissi või kevadkrookuse sibulaid

NB! Kui kellegil on pakkuda mulda, rammusat komposti või multši, siis oleme väga tänulikud! Anna sellest kindlasti mulle eelnevalt teada. Samuti anna teada, kui oled huvitatud eemaldatud murukamarast.

Plaanitavad tööd:– eemaldame murukamara– paigaldame peenra ääre– istutame taimed (kontpuu, kõrrelised, nartsissid, lumikellukesed, kevadkrookused)– katame peenra multšiga

Aitäh, et panustad Äksi kogukonna ellu!Katrin SisaskMTÜ Äksi aleviku kogukond esimees5627 0280http://www.äksi.ee/

Muinastulede öö
2023-08-26 18:00 - 23:00
Muinastulede öö Äksi sadamas ja Saadjärvel.

Tartumaa aasta küla pidu
2023-08-19 18:00 - 23:00
täpsem info selgumas

Äksi avatud õued 2023
2023-08-13 09:00 - 22:00 | Äksi, Äksi, Tartu vald, 60543, Eesti
KAVA

Äksi [eel]arvamusfestival
2023-07-22 11:00 - 17:00 | Äksi, Äksi, Tartu vald, 60543, Eesti
16. juulil toimub Tartumaal asuva Jääaja Keskuse juures Äksi [eel]arvamusfestival, mille teemaks on toit ja keskkond.

[Eel]arvamusfestivalil toimub 10–12 arutelu, mis kõik käsitlevad säästvat ja keskkonnahoidlikku toitu – selle võimalikult mahedat ja maalähedast kasvatamist, söömist, hoiustamist ja ka pakendamist. „Kindlasti ei toimu arutelud vaid meie teemaaladel. Juba on teada, et kohalikud inimesed kutsuvad külalisi ka oma aedadesse, kus kasvab eriti mahe toit. Loodame, et tavapärasest pisut erinevat festivaliformaati tuleb juurdegi,“ täpsustas Jääaja Keskuse juhataja Kadri Valner.

Ühtlasi peetakse festivalipäeval Jääaja Keskuse 11. sünnipäeva. „Jääaja Keskus on keskkonnahariduskeskus ja pidasime loomulikuks, et keskkonnateemadega tähistame ka oma sünnipäeva,“ ütles Valner.

[Eel]arvamusfestival toimub koostöös Paide Arvamusfestivaliga ning selle algatusmeeskonda kuuluvad veel Tartumaa 2022. aasta küla Äksi kogukond, Tartu vald, Tartu Omavalitsuste Liit ja mitmed teised hea toidu tootjad ja hindajad.

“Tahame [eel]arvamusfestivalidega jõuda võimalikult paljudesse erinevatesse kohtadesse, et hea arutelutava laiemalt leviks ning olulised teemad otsustajateni jõuaksid. Äksi on kahtlemata põnev koht ja mul on ääretult hea meel, et eelfestival tänavu sellisesse uude paika jõuab! Kutsun kõiki sellest suurepärasest sündmusest osa saama ning seejärel juba loetud nädalad hiljem ka Paide Arvamusfestivalil osalema,” kommenteeris Arvamusfestivali eestvedaja Kaspar Tammist.

Et programm saaks mitmekesine ja huvilistele meelepärane, toimub 9.–20 maini Äksi [eel]arvamusfestivali avalik teemakorje, kuhu on oodatud kõik head mõtted, mis aitavad külvata tervisliku ja jätkusuutliku toidu seemet, annavad rammusat väetist nende teemade arendamisse, vajavad ühist mõttetööd ning on avatud kaasamõtlemisele või otsivad lahendusi erinevatele probleemidele.

Oma idee saab Äksi [eel]arvamusfestivalile pakkuda SIIN. Pakutud teemade vahel tehakse valik juunikuu alguses.

Vaata ka https://arvamusfestival.ee/aksi-eelarvamusfestival/

LisainfoKadri ValnerJääaja Keskuse juhatajaTel 52 88 104

Marten Kuningas ja Robert Linna kontsert Jääaja Keskuses
2023-07-16 18:00 - 20:00 | Jääaja Keskus, Saadjärve 20, Äksi, Tartu vald, 60543, Eesti
Miljardite lemmik Marten Kuningas (Miljardid) ja kuradi saarlane Robert Linna (Kuradi Saar, Elephants From Neptune, Lexsoul Dancemachine) annavad Tartumaal Jääaja Keskuse mammutite all 16. juulil algusega kell 18 eksklusiivse kontserdi, kus mängitakse peamiselt kavereid (loomulikult ka biitlite omi), natuke enda muusikat ning üllatuseks ka midagi sahtlitest.

Tule ja veeda eriline suveõhtu Jääaja Keskuses.

Kõik on olemas: Saadjärv, mammutid, imeilusad vaated, kohvik ja kõlab suveõhtusse ideaalselt sobiv muusika.

Ürituse kestus: 90 minutit

Piletid müüb fienta.ee kuni 9. juulini hinnaga 20 €,alates 10. juulist ning tund enne kontserti Jääaja Keskuses hinnaga 25 €.

PILETID Fienta.ee :https://fienta.com/…/marten-kuningas-ja-robert-linna…

Info tel 5911 3318 või info@jaaaeg.ee

Link Jääaja Keskuse kodulehel: https://jaaaeg.ee/marten-kuninga-ja-robert-linna-kontsert/

Avatud talude päev Äksi kaubanduskeskuses
2023-07-16 10:00 - 20:00 | Metsa kaubanduskeskus, Metsa kaubanduskeskus, Äksi, Tartu vald, 60543, Eesti
Avatud talude päeva külaline saab tulla Äksi Kaubanduskeskusesse, mis on loodud Kellukesemaa (Reinu talu) teeäärsesse metsatukka. Siin saab vaadata ja kasutada kogukonnakunsti erinevaid vorme – kogukonnavideosid, spordisaali, raamatukogu ÄkRa, pika pingi fotot, kus istub kümnendik Äksi elanikest, kohalike kemmergunäitust, mullivanni omas mullis istumiseks jne. Äksi Kaubanduskeskuse eksponaadid on tehtud taaskasutatud materjalidest.

Teeme külastajatega, kes Avatud talude päeva jooksul meile sisse astuvad ja kaasa lüüa soovivad, ühisvideo nimetusega „Äksi näksib“. (Ka eelmisel aastal tegime Avatud talude päeva Kellukesemaa külalistega ühisvideo! Vaata: https://vimeo.com/manage/videos/739173846 )

Vegankokk Karina pakub alates lõunast süüa.Müügil on kõike, mida kohalikud loovad ja müügile toovad.

Maal saab ennast teostada ka siis, kui pole aega loomi pidada ega põldu harida. Kellukesemaal (Reinu talus) näete üht võimalust, kuidas olla maal loominguline ja kogukonnaga kontaktis.

Tutvustus, mis on Äksi Kaubanduskeskus: Maahommik 10.12.2022 (00:30 kuni 09:20) https://etv.err.ee/1608803014/maahommik

Oleme avatud pühapäeval 16.07. kell 10 – 20.

Kooridnaadid: 58.516461291999 26.687046289444

Vaata, mis Avatud talude päeval toimub: https://www.avatudtalud.ee/et/talud/kellukesemaa-reinu-talu

Eesti Maalikunstnike Liidu näituse avamine
2023-07-15 17:00 - 19:00 | Galerii No1, Äksi tee 21, Äksi, Tartu vald, 60543, Eesti
SAADJÄRV EI OLE BRACCIANO JÄRV, NO EI OLE!

Eesti Maalikunstnike Liidu kuraatornäitus.

Nii nagu nagu kõnekäänd ütleb, viivad kõik teed Rooma. Võib ka osutada, et siinkandis viivad kõik teed Saadjärve äärde ja mitte Bracciano järve äärde. See on oluline tõik, mida meeles hoida kui neid kaht, muidu isegi sarnastena tajutavat järve omavahel mõttes kõrvutada. Muidu on ehk enam teada tuntud antiikaja roomlaste kohta tõdemus, et neile meeldis saunu ehk terme külastada. Vähem on teada, et neile meeldis suviti puhata järvede ja mitte mere ääres. Tuntumateks meelispaikadeks oli itaalias teiste hulgas näiteks Como, Carda ja Bracciano järved. Eesti Maalikunstnike Liidu näitusel kahe ajastu ja paiga mõtteliseks sidumiseks on sobivaimaks võrdluseks Bracciano järv, mille äärde ka tänapäeval paljud Rooma linna elanikud suviti massiliselt puhkama sõidavad. Eestis võiks kultuuri ajamustrit silmas pidades mõelda sobivaima, mererandadele sekundeeriva kohana Saadjärve, mida tartlased peavad pigem enda meelis suvituskohaks. Antiikset Roomat on kogu Euroopa ajaloo vältel ja tänapäeval ka laias maailmas peetud üheks näiteks absoluutsest, isegi imperiaalsest keskusest. Jälgides kõige viimasemaid maailma arenguid tuleb tõdeda, et totaliseerivad üldistused kipuvad meid inimkonnana ikka ja jälle alt vedama. Vana-Rooma impeeriumi mudelile rajanevad tänapäevasedki konfliktid ja barbaarsused, mis puudutavad läbi aja otseselt nii Eesti kui eestlaste käekäiku. Esmatähtsana tundub aktiivselt katkestada selliste mõttelõngade totaliseerivaid tagajärgi. Nurgatagused kohad nagu näiteks Eestis asuv Tartu on ehk headeks näideteks, mis suunavad mõtlema tingimuste üle, mis tingivad inimestele igiomaseid vajadusi üles kergitada oma kultuuris midagi domineerivat ja esile kerkinud nähtuse kultuslikku imetlemist. Võib olla pigem juhinduda muidu igati kunstlikult haibitud iidolite vastasusest mõtteviisisit, hoides alal hoopis selles peituvat radikaalsust. Seda illustreerib ehk Saadjärvega haakuv mõte, et hoolimata kohalikest konfliktidest on inimestele igipõliselt tarvis ikka ja jälle kuskil lahedalt päevitada ja rutiinist tingitud väsimust välja puhata! Esitades seejuures küsimusi just kohalikust kontekstist juhindudes, nagu näiteks, mis sunnib meid Eesti kultuuri ruumi piires Pallase traditsioonile rajatud kunsti või ka Eesti kunsti ajaloo kaudu mõistma Saadjärve esmalt just Tartu kui linna lähedase loodusliku nähtusena? Näiteks valisid Tartu linn ja selle juhid oma linlikuses ilmselt sarnase mõtteviisi järgi just kultuse ihaluses Tartut esindava logo, mille kujundusse on peidetud alfa-märk. Dominandi ihalus kui kultuurilist ja poliitilist elu iseloomustav sümptom on midagi, mis vajaks tervdatud tähelepanu. Sellele isegi akuutsena tajutavale küsimusele osutavad Galeriis No1 enda maalides Eesti maalikunstnike liidu kunstnikud. Võib olla see on pigem idealistliku ja maailmaparandusliku pingutusena, kuid meie nägemuses oleks see võimalik, et parimaks suunaks, mida hoogsalt keerustuvas maalimas esile tuua. Loodame, et kultuuris ning kunstis levivad impulsid vähem tsentraalseid ja ikka enam nurgataguseid liine pidi.

—

Kuraator Rait Rosina hinnangul vajab Eesti kunstis esile kerkinud huvi väljaspool Tallinna asuvate paikade vastu järjepidevamat, konstruktiivsemat ja kriitilisemat mõttevahetust.

Näituseprojekti puhul on tervikuna tegu Rosina kui kuraator-uurija poolse pildivaatlustega ehk küsimisega, kuidas tänaste kunstnike loometegevus positsioneerub suhestudes äärealadega. Süpoosion ja näitus käsitlevad kunsti sotsiaalselt aktiivse tegevusena. Projekt põhineb ja on loogiliseks jätkuks Rait Rosina doktoritööle (“Sotsiaalne kunst kui ühiskondlike normide kasvulava”/kunstnike ja kunstipubliku vastastikused ootused Eesti väikelinnades, Eesti Kunstiakadeemia 2021 )

Kuraator eeldab, et kunstnikel tuleb äärealadel eelistada kohalike huvi ja aktiivsust siduvaid lahendusi, mis võimaldavad kunsti mõista eri osapooli kogukondlikul tasandil lõimiva tähendusväljana. Näituseprojekti struktuurne ja visuaalne kontseptsioon tuginevad Rait Rosina varasemalt kureeritud rahvusvahelise näituse lahenditele Amandus Adamsoni ateljeemuuseumi galeriis Paldiskis, 2017. aastal. (http://apocalypsenowpaldiski.blogspot.com ). Seekord on aga näitusele oodatud maaliloomingulised lahendused ja keskkonda leviv instalatiivne kunst. Sisulised suunajuhised osalejatele seisnevad näitusepaigaga suhestumise nõudes (s.o. Saadjärv, ääreala, loodus jne) ja teisese väljundina ootab kuraator autorite visuaalseid järeldusi Eesti ajaloolise kultuuripärandi põhjal ehk oodatud on tänased paralleelid Pallase taustaga kunstnike loomingule. Seda eelkõige juhul, kui maalikunstnikud kohapeal järve otsustavad maalida. Näituse avamisüritusena toimuvale sümpoosionile TARTU GLOBALISEERUB? kaasab kuraator filosoofiaprofessor Roomet Jakapi, luuletaja Jaan Malini, filosoofiadoktor Uku Toomingu ja helilooja Juhan Vihterpali. Sümpoosionil ülesastujate nimekirja on kavas täiendada, lisada ettekandeid kirjanikelt või kunstnikelt, kellel on sümpoosioni kontekstis võimalus esineda interdistsiplinaarses formaadis. Sümpoosioni kandvaks ideeks on leida osalejate nägemustest ühisosa Tartust kui kultuurilisest tõmbekeskusest. Peamiseks trigeriks ja motiiviks on Eesti positsioon piiririigina, mis omakorda võiks suunata filosoofe ja loomeinimesi senisest suuremale koostööle, et muutuvates oludes edasiviivaid sihte seada. Osaliselt toimub sümpoosion Saadjärve kaldalt renditaval parvel (vt.Medusa parv).

Aasta küla hindamiskomisjon Äksis
2023-07-05 16:00 - 18:00 | Äksi, Äksi, Tartu vald, 60543, Eesti
See foto on tehtud sel külmal novembrikuu õhtul, eelmisel aastal, mil Äksi kuulutati Tartumaa aasta külaks. Meil ei ole oma kogukonnamaja ja seetõttu kohtusime lumevaibaga kaetud Kivipargis. Maja puudumine ei ole meid kunagi takistanud ja ei takista ka tulevikus. Mitte ükski maja ei loo kogukonda – kogukonna loovad need super ägedad ja särasilmsed inimesed, kes on leidnud võimalusi ja olnud koos ning tegutsenud kogu selle aja vältel. Tänan teid kõiki!

Oleme jõudnud hetke, mil 5. juulil kell 16.00-18.00 külastab Äksit Aasta küla komisjon koosseisus Riigikogu esimees Lauri Hussar, Maaeluministri nõunik Taavi Kurvits, Eesti Leader Liidu tegevjuht Triin Kallas, Maaeluvõrgustiku juhataja Reve Lambur, Eesti Maaturismi Ühingu nõukogu liige Aare Rebban, Eesti Linnade ja Valdade Liidu esindaja, Eesti Külaliikumine Kodukant liikmeskonna esindaja Tiina Heidemann ja eelneva Aasta küla Viskla esindaja külavanem Erkki Karjamaa. Kõik Äksi elanikud ja sõbrad on oodatud aasta küla komisjoni tervitama.

Rohkem infot saad MTÜ Äksi aleviku kogukond esimehelt Katrin Sisaskilt. Eesti aasta küla valitakse kõigi maakondade aasta külade seast ja kuulutatakse välja 19. augustil. Samal õhtul toimub Äksi sadamas Tartumaa aasta küla pidu.

Käimas on ennustusvõistlus, kus saab ära arvata milline küla saab aasta külaks. Õigesti arvanute vahel loosib külaliikumine Kodukant välja auhindu. Ennustada saab siin.

Võidupüha Äksis
2023-06-23 08:30 - 11:00 | Äksi, Äksi, Tartu vald, 60543, Eesti
8.30 – Lipu esmakordne heiskamine Kivipargis. Lipumast koos lipuga Äksi Kivipargis on Tartu valla kingitus Tartumaa aasta külale.

9.00 – Lipu heiskamine Äksi Vabadussamba juures, kus Tartu vald asetab pärja Äksi Vabadussamba jalamile ning isamaiseid laule laulab Äksi segakoor.

Liikumise sära
2023-06-10 16:00 - 17:00 | Järve 26a, Järve 26a, Äksi, 60543, Eesti
Esinevad: VK Rütmika daamide võimlemisrühmLuulet loevad: Marje Metsur ja Külliki Kala

Perekond Kalade aias – Saadjärve ääres, Järve 26a

Margit Lõhmuse näituse "Surmaring" avamine
2023-06-03 18:00 - 21:00 | Galerii No1, Äksi tee 21, Äksi, Tartu vald, 60543, Eesti
Surmaring, see on mul kuskil puusade ümber, nabast natuke allapoole (tõesti, hästi-hästi pisut) nagu hularõngas, ainult väiksem ja seda ei pea kätega kinni hoidma, pmst nagu oreool, aga puusade ümber ja punane (neoon). Ja kui ma pimedas kõnnin, siis näete ainult punast peenikest (samas mitte väga peenikest) ringi liikumas. Oih, vabandust, ei näe ju ringi! Seljuhul peaksin nähtamatu olema. Näete sellist punast joont või kaart siis õigemini.

Margit Lõhmus (s. 1985) on kunstnik ja kirjanik, kelle loomingut on muuhulgas iseloomustatud sõnadega õrn, transgressiivne, erootiline, depressiivne, kaitsetu, süütu. Hetkel õpib Olustveres klaasipuhumist, millest tulenevalt on ka antud näituse meediumi valikuks klaas.

Suured tänud: Aivar Jalandi, Maarja Sildvee, Nina Johanna Christensen, Katre Salu, Hando Tamm ja Eesti Kultuurkapital.

Olete oodatud näituse avamisele 3. juunil kell 18.00

Galerii No1 on avatud iga päev kell 10-20Näitus jääb avatuks kuni 12. juulini

Lisainfo ja kontakt:Hando Tamm, Galerii No1+372 55674684tammhando@gmail.com

https://www.facebook.com/galeriino1https://www.instagram.com/galerii_no1/Galerii tänab: Tartu vald

Britta Benno näituse avamine
2023-06-02 18:00 - 19:00 | Jääaja Keskus, Saadjärve 20, Äksi, Tartu vald, 60543, Eesti
Britta Benno ulmeline ruumiinstallatsioon “Polaarulm”

3. juunil avaneb Jääaja Keskuses kunstnik Britta Benno ulmeline ruumiinstallatsioon “Polaarulm”.

Benno isikunäitusel avaneb kui arktiline oaas, mille peategelasteks on jää ja maastik ning kunstnik mängib vormide ja joonega. Autori joonistuskeel laieneb näitusel mitmekihiliseks maastikuabstraktsiooniks.

Näitus täiendab Jääaja Keskuse nn tulevikukorrust, mis keskendub kliimamuutustele ja inimese tegevuse keskkonnamõjule.

Britta Benno on ise kirjeldanud oma näitust nii: “Jahedalt kumava värvipaletiga joonistused ja graafika uitavad jää plastilistes vormides, kujutise avatus annab ruumi mõtisklusteks ja unistusteks. Mäed ja maastikud on elusad, mäed on inuiti keel. Põhjapoolus kuulub unistustele ja olenditele, mis võbelevad kõigis maakihtides. Jää vormis meie rändrahnulise maa, mägede raskus on sirgeks triigitud maa peal rännates endiselt tajutav, lubadused on endiselt õhus.”

Jääaja Keskuse jaoks on sellel näitusel kaks tähendust: läbi kunstniku avaneb külmunud maastike ilu, aga samas on keskkonna mõistes oluline ka viidata sellele, et viimastel aastatel on hüppeliselt kiirenenud jääväljade sulamine. Maa on muutumas ja see on suur ohumärk.

Ehkki “Polaarulma” nime kandnud näitus on rännanud Viljandis ja Tallinnas, siis Jääaja Keskuse jaoks valmisid autoril uued tööd.

Kunstnik tänab animatsioonide teostajat, Ragnar Neljandit ning skultptuuri teostajat Mait Eerikut.

Näitust täiendab Juhan Vihterpali helilooming.

“Polaarulm” jääb avatuks kuni sügiseni.

Britta Benno (s. 1984) on joonistus- ja graafikakunstnik. Teda huvitavad eri tehnikad ja materjalid ning nende kõrvutamisel ja kombineerimisel avanevad uued perspektiivid.

Benno on lõpetanud Eesti Kunstiakadeemia magistriõppe graafika erialal ning täiendanud end Viini Kunstiakadeemias. 2018. aastast jätkab ta õpinguid Eesti Kunstiakadeemia doktoriõppes kunsti ja disaini erialal, loomepõhise uurimistöö teemaks on „Mõtlemine kihtides, kujutlemine kihtides: posthumanistlikud maastikud laiendatud joonistus- ja graafikaväljal“.

Kunstnikulehekülg: www.brittabenno.com

Lisainfo

Kätrin BeljaevJääaja Keskuse kommunikatsioonispetsialist+372 53453125

Äksi kunstipäev
2023-05-28 12:00 - 14:00
NB! 7. mai asemel toimub kunstipäev 28. mai.

Kontakt: Katrin Sisask, (MTÜ) Äksi aleviku kogukond esimees, tel. 5627 0280.

Äksi Motocross Cup 1.etapp
2023-05-28 09:00 - 17:00 | Äksi Motorantso, Pärtli talu, Äksi, Tartu vald, 60543, Eesti
ÄKSI MOTOCROSS ESIMENE ETAPP 2023!Lisainfo tulekul

Muuseumiöö Soomepoiste tuba-muuseumis
2023-05-20 18:00 - 23:00 | Soomepoiste tuba-muuseum, Saadjärve 22, Äksi, 60543, Eesti
Muuseumiöö toimub tänavu 20. mail ja teemaks on “Öös on liikumist”. Ka Äksi aktivistid on otsustanud korraldada põneva üheöönäituse Saadjärve Looduskeskuses.Äksis on võetud Muuseumiöö teema “Öös on liikumist” vabamalt vaatluse alla ja nii kannab Saadjärve Looduskeskuses kavandatav näitus nime “JOOKS TERVISEKS!”.Eks kuulu ju iga liikumise juurde kindlasti ka karastav jook. Unist hommikut alustame ikka kohvikruusiga käes ja teguderohke päeva lõpetame tassitäie rahustava teega, kaugetelt reisidelt toome mälestuseks kaasa suveniirkruuse ja matkale minnes pakime seljakotti purunemiskindla matkakruusi. Valik on peaaegu piiritu …Muuseumiöö näitusel tutvustamegi Äksi inimeste kappidesse talletatud jooginõude kirevat kollektsiooni.

Nii ootame juba sellel nädalal siitkandi naisi ja mehi, poisse ja tüdrukuid, daame ja härrasid, kellel on huvi osaleda Äksi Muuseumiööl. Kõikidel, kellel on soov olla näituse osa, palume endast märku anda Äksi Raamatukogus.

Muuseumiöö Jääaja Keskuses
2023-05-20 17:00 - 22:00 | Jääaja Keskus, Saadjärve 20, Äksi, Tartu vald, 60543, Eesti
Kes liigub öös?Kui kaugele ja milleks?Mõni liikumine looduses näib sööstuna, mõnd liikumist me ei märkagi. Pole ju silmaga näha, kui kiirelt nihkub sulav jääpiir Arktikas või veelgi enam – miljonite aastate jooksul mandrid. Mõni loom on kiire spurtija, teine hea pikamaajooksja.Kes? Tule vaata!

Muuseumiööl 20. mail, on Jääaja Keskus avatud kuni kella 22ni.Alates kell 17 väljub sadamast iga poole tunni tagant parv Saadjärvele.Kohvik Jääkaru on avatud kuni kella 20ni.

Jääaja Keskus on põnev elamuskeskus, mis sobib nii suurtele kui väikestele külastajatele.Siin saad selgeks, et tulevik algas juba eile!

Mõne tunniga rullub sinu ees lahti 13,8 miljardit aastat ajalugu alates Suurest Paugust. Räägime jääst, inimese ajaloost, looduse arengust jääaegadel, kliimast ja inimese arengust ning meie ökoloogilisest jalajäljest maailmas.Kas mammut on karvane elevant?Millal tekkis Eestisse inimasustus?Kuidas muutub rannajoon ajas?Kas kliima soojeneb või hoopis külmeneb?

2000 m2 näitusepinnal räägitakse, kuidas moodustusid galaktikad, päikesesüsteem, sai alguse elu Maal ja miljardeid aastaid hiljem sündis inimene.

Kevades on värvi!
2023-05-20 16:00 - 17:00 | EELK Äksi Andrease kirik, Äksi kirik, Äksi, 60543
Olete oodatud kevadkontserdile Äksi kirikusse 20.mail kell 16Värvikat muusikat esitab meelelahutuskoor JyväSet Soomest ning Lähte naiskoorKontsert on tasuta.PS! “Make Love, Not War”

Tartu valla Äksi piirkonna külakoosolek
2023-05-17 18:00 - 19:00 | Jääaja Keskus, Saadjärve 20, Äksi, Tartu vald, 60543, Eesti
17. mail kell 18.00 kutsub Tartu Vallavalitsus külakoosolekule Jääaja Keskuses. Tule kindlasti, et olla kursis koduvallas toimuvaga!

Eelmisel aastal võeti vastu Tartu valla arengukava 2022-2030

Selleks, et üle vaadata senised arengud ja täpsustada edasisi tegevusi, korraldab Tartu Vallavalitsus erinevates piirkondades üle valla külakoosolekud.

Ootame inimesi koosolekutele rääkima piirkonna rõõmudest ja muredest, ootustest ja vajadustest.Nii saame kõik koos kavandada järgmised sammud, et Tartu vald oleks parim koht elamiseks ja tegutsemiseks.

Päikeseloojang Lauri Õunapuuga
2023-05-16 19:00 - 20:30 | Jääaja Keskus parvel (NB! Parv ei lahku silla äärest)
16.-21. mail toimub Tartumaal jutustamisfestival “Ööbikuööd”, mille teemaks on „Kuulamise aeg.“ Üle maakondliku ühistegevusena toimuvad üritused kõikjal 16. mail.

Tartumaa aasta küla Äksi rändab 16. mai õhtul ajas tagasi ja meenutab Äksi kihelkonnast pärit luuletajat Christian Kannikest (Kristjan Mauer), kelle sünnist möödub tänavu juunis 160 aastat. Rännakut juhib Lauri Õunapuu, kes on tegev mitmes Eesti ansamblis ning Arhailise Meestelaulu Seltsi asutajaliige. Lisaks on ta Vikerraadio saatesarja “Huvitaja” saatelõigu “Päritud laul” saatejuht. Piirkonnaga seovad Laurit mälestused Saadjärve ääres Kukulinnas veedetud pioneerilaagrist ja teised pajatused.

Maalilisel Saadjärvel ootab teid Jääaja Keskuse ees oleval paadisillal parv, kus üritus toimub. Kuna mai õhtud võivad olla veel heitlikud, siis halva ilma korral oleme siseruumis.

Kell 19.00 meenutame luuletajat Christian Kannike (Kristjan Mauer).Kell 19.30-20.30 (päikeseloojanguni) kohtuvad tänapäeva ja mineviku lood Saadjärve vaikuses koos Lauri Õunapuuga.

Osta pilet FIENTAs

Äksi rohelaat - kastist välja!
2023-05-14 10:00 - 14:00 | Kivipark, Järve 28, Äksi, Tartu vald, 60543, Eesti
Hea Äksi aleviku elanik ja sõber!

Oled oodatud 14.mail kell 10.00-14.00 toimuvale Rohelaadale Äksi Kivipargis. Ostame, müüme, vahetame ja anname ära taimi, kodus seisma jäänud asju ja muud põnevat.

Kell 10.00 algab laat. Äksi Kivipargist leiad juba tuttavaid müüjaid ja lisaks neile mõned üllatajad. Kindlasti on kohal:– Toona Talu– Valgeanso Talu– Rein Haak, Kaja Liina Korb jt.

NB! Laadal toimub rohevahetus! Too oma aias üle jäänud taimed laadale, et see kes neid oma aeda sooviks, saaks anda neile võimaluse taas särada. Rohevahetusel jagatavad taimed on tasuta.

Kell 10.00 Kompostimise koolitus Jääaja Keskuse konverentsisaalis. Osalustasu 10.- Täpse info koolituse kohta leiad:https://fb.me/e/1bLRvRd9o

Kell 12.00 viimast päeva on võimalik külastada Jääaja Keskuses näitust “Mõjukas materjal”. Toimub giidituur koos näituse kuraatori ???? . Sissepääs Jääaja Keskuse piletiga, mis annab võimaluse külastada kogu maja (10.-). Täpsema info leiad:

Tule Äksi Rohelaadale ja veedame koos ühe toreda päeva!

Rohkem infot: Äksi Raamatukogust või Facebookist.Korraldab Äksi raamatukogu koostöös MTÜ Äksi aleviku kogukonna ja Jääaja Keskusega.

Äksi kevadkontsert "Linnulaulu kevad"
2023-05-13 14:00 - 16:00 | Jääaja Keskus, Saadjärve 20, Äksi, Tartu vald, 60543, Eesti
Esinevad:Äksi SegakoorTartu Valla Muusikakool

Korraldab Äksi raamatukogu

Teeme Ära talgupäev
2023-05-06 11:00 - 15:00 | Äksi, Äksi, Tartu vald, 60543, Eesti
6. mail on taas üle-eestiline talgupäev Teeme ära! Eelmisel aastal korrastasime Äksi kiriku- ja kiigeparki, sel aastal toimuvad Äksis kolmed talgud:

– Saadjärve koristustalgud Äksi sadamas (Tuule 6). Koristame järve kallastelt vette sattunud olmeprügi. Osalejatel vajalik veesõiduk, kohapealt saab laenutada mõned aerupaadid, kõigile osalejatele talgusupp. Talgujuht on Aivar Vaher.Registreeri end sellele talgule siin:https://talgud.teemeara.ee/events/saadjarve-koristustalgud

– Äksi Vabadussammas. Korrastame vabadussamba ümbrust – riisume, lõikame hekki. Talgujuht on Maarja Vaher. Talgulistele vesi ja pirukas.Registreeri end sellele talgule siin:https://talgud.teemeara.ee/events/aksi-vabadussammas

– Äksi mänguväljak. Mänguväljaku korrastamine, puhastamine, värvimine jne. Talgujuhid on Maarja Vaher ja Kati Rammo. Talgulistele vesi, kõrrejook, pirkuas.Registreeri end sellele talgule siin:https://talgud.teemeara.ee/events/aksi-manguvaljak

Korraldab MTÜ Äksi aleviku kogukond, toetab Tartu vald.

Info MTÜ juhatuseltMaarja Vahere-posti aadress: maarja.umal@gmail.comtelefon: 520 4064

Kompostimise koolitus
2023-05-05 10:00 - 11:00 | Jääaja Keskus, Saadjärve 20, Äksi, Tartu vald, 60543, Eesti
14. mail kell 10.00 Jääaja Keskuse konverentsisaalis kompostimise koolitus. Osalustasu 10.-, korraldab MTÜ Äksi aleviku kogukond.

Kas teadsid, et Sinu pere vähendaks kompostides tekkiva prügi hulka kolmandiku või lausa poole võrra? Kompostimine on hea mullale ja taimedele ning kompostimuld sobib imehästi nii köögiviljade kasvatamiseks kui ka toalilledele. Kompostimine on üks lihtsamaid viise, kuidas me saame hõlpsalt kaasa aidata keskkonnaolukorra paranemisele ja ressursside taastamisele.Kompostimise koolituse eesmärk on anda baasteadmised kompostimisega alustajatele. Koolitus sobib ka juba kompostivatele inimestele teadmiste kinnistamiseks ja uute nippide saamiseks.

Kompostimise koolitusel läbitakse järgmised teemad:1. Mis on kompostimine?2. Kompostmulla eelised ja kasutusvõimalused3. Kuidas käib kompostimise protsess?4. Kompostimise olulised põhimõtted.5. Kuidas alustada kompostimisega?6. Mida võib kompostida ja mida mitte?7. Kompostimine lahtises kompostris ja kinnises kompostris8. Kiirkompostrites kompostimise eripärad ja nipid9. Kompostimise enamlevinud vead ja probleemid (hais, närilised, sipelgad, kompostimine on liiga aeglane jms).10. Kompostimise erinevad liigid

Materjalid (mida kursusel kasutatakse/vaja kaasa võtta jms):Koolitusele võib kaasa haarata märkmiku ja kirjutusvahendi märkmete tegemiseks.

Koolituse läbinu..• teab, mis on kompostimine ning miks kompostimine on hea• teab, kuidas kompostimisega alustada, mida võib kompostida ja mida mitte• tunneb erinevaid kompostimise liike ja teab nende erinevusi• teab kompostimise enamlevinud vigasid ning mida sellisel juhul teha

Koolitajast lähemalt:Koolitaja on Anneli Ohvril, kes on Kompostiljoni algataja, kompostimise ekspert ja koolitaja. Anneli on läbi viinud mitmeid kompostimise teadlikkust tõstvaid kampaaniaid, koolitanud nii lapsi, noori kui täiskasvanuid nii Eestis kui teistes riikides. Eesti ise aktiivne kompostija ning jagab kompostimise teadmisi ka teistele. Anneli poolt algatatud Kompostiljon eesmärgiks on populariseerida biojäätmete eraldi kogumist ja kodust kompostimist. Kompostiljon.ee koduleht koondab kompostimisalast teavet ning on abiks nii algajale kompostijale kui innustuseks juba kogenutele.

Äksi kunstipäev
2023-04-16 13:00 - 15:00 | Saadjärve Looduskeskus, Saadjärve 22, Äksi, Tartu vald, 60543, Eesti
Täpsem info peagi!
